Document ID: /roh_data/filtered/fineweb-2-filterrobots_roh.jsonl.gz/21315

I vegn bajegià in cumplet ospital, simplamain senza chombras. Lezzas restan en la part veglia. Tranter auter datti en il nov bajetg ina nova cuschina, in'apoteca e staziuns intensivas.
Il persunal da l’ospital chantunal ed er ils pazients sentan ch’i vegn construì in nov bajetg. Pertge las vibraziuns da las lavurs sentan ins fin en l’ospital. Per evitar problems, cunzunt en connex cun operaziuns, vegnia quai collavurà fitg stretg, uschia l'architect da l'ospital chantunal Stefan Knobel.
Sper quai è er la plazza da sa tschentar da la REGA svanida. La REGA sto uss sa tschentar davos l'ospital, quai che n’è betg uschè simpel. Las cranas ston numnadamain mintga giada far plaz cura che la REGA arriva. Ils responsabels han dentant enfin uss schlià mintga sfida, uschia Stefan Knobel.